《荥阳古城登览寄裕之》
金朝·李献能

突兀高台上古城，登临人境两峥嵘。关河落日岁云暮，草木临风气未平。

虎掷龙拿王伯事，天荒地老古今情。一杯欲洗兴亡恨，为唤穷途阮步兵。

作者简介：（1190—1232）河中人，字钦叔。苦学博览，尤长于四六文。宣宗贞祐三年进士第一。授应奉翰林文字，在翰苑凡十年，迁修撰。哀宗时，充河中帅府经历官。蒙古兵破城，奔陕州，权左右司郎中，兵变遇害。